2. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 2434  της 3-16 Ιουν.1998 (ΦΕΚ Α΄130) Καθορισμός πλαισίου λειτουργίας και εποπτείας των Εταιριών Αμοιβαίων Εγγυήσεων Αφού έλαβε υπόψη: α)το άρθρο 1 του Ν. 1266/1982  "Όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις», β)τα άρθρα 8 και 12 του Ν. 2548/97 «Ρυθμίσεις για την Τράπεζα της Ελλάδος», γ)το Ν. 2367/1995 «Νέοι χρηματοπιστωτικοί θεσμοί και άλλες διατάξεις», δ)τις ΠΔ/ΤΕ 2053/1992 και 2054/1992 σχετικά με τον ορισμό των ιδίων κεφαλαίων και το συντελεστή φερεγγυότητας, αντίστοιχα, των πιστωτικών ιδρυμάτων, ε)σχετική εισήγηση των Διευθύνσεων Νομισματικής Πολιτικής και Τραπεζικών Εργασιών και Γενικής Επιθεώρησης Τραπεζών της Τράπεζας της Ελλάδος. στ) τη σκοπιμότητα καθορισμού θεσμικού πλαισίου για τη λειτουργία και την εποπτεία των Εταιρειών Αμοιβαίων Εγγυήσεων, αποφάσισε τα ακόλουθα: Α. ΟΡΟί ΚΑ! ΠΡΟΫΠΟΘΕΣΕΙΣ ΓΙΑ ΤΗΝ ΠΑΡΟΧΗ ΑΔΕΙΑΣ ΛΕΙΤΟΥΡΓΙΑΣ ΤΩΝ ΕΤΑΙΡΙΩΝ ΑΜΟΙΒΑΙΩΝ ΕΓΓΎΗΣΕΩΝ Για την παροχή άδειας λειτουργίας στις Εταιρείες Αμοιβαίων Εγγυήσεων (ΕΑΕ) από την Τράπεζα της Ελλάδος, πρέπει να πληρούνται οι διατάξεις του Ν. 2367/1995 καθώς επίσης και οι ακόλουθοι ειδικοί όροι και προϋποθέσεις: 1.α)Υποβολή στην Τράπεζα της Ελλάδος κατάστασης των επιμελητηρίων, πιστωτικών ιδρυμάτων, χρηματοδοτικών ιδρυμάτων, ασφαλιστικών εταιριών και φορέων του  δημοσίου που συμμετέχουν στο μετοχικό κεφάλαιο της υπό ίδρυση ΕΑΕ, ανεξαρτήτως του ύψους συμμετοχής τους, καθώς επίσης και κατάστασης με την ταυτότητα των λοιπών μετόχων που κατέχουν το ανώτατο επιτρεπόμενο από το Νόμ. 2367/1995 ποσοστό μετοχών (5%) ή, εάν αυτοί είναι λιγότεροι από δέκα των λοιπών, μέχρι τους δέκα, μετόχων με τη μεγαλύτερη συμμετοχή. β)Γνωστοποίηση στην Τράπεζα της Ελλάδος δύο τουλάχιστον υπευθύνων προσώπων που θα έχουν την ευθύνη λειτουργίας της εταιρίας, από τα οποία το ένα τουλάχιστον συμμετέχει στο Διοικητικό Συμβούλιο της Εταιρίας. Για  τα  πρόσωπα αυτά  απαιτείται αναλυτικό βιογραφικό σημείωμα  με στοιχεία για την κατάρτιση και την επαγγελματική εμπειρία τους στο χρηματοπιστωτικό τομέα, καθώς και αντίγραφο ποινικού μητρώου και πιστοποιητικό μη κηρύξεως σε πτώχευση. Ένα τουλάχιστον από τα δύο υπεύθυνα πρόσωπα της υπό ίδρυση  ΕΑΕ απαιτείται να έχει μόνιμη κατοικία στα όρια της γεωγραφικής έκτασης που ορίζεται  στο καταστατικό ως έκταση δρα- στηριότητας της εταιρείας. γ)Γνωστοποίηση στην Τράπεζα της Ελλάδος των μελών του Διοικητικού Συμβουλίου της ΕΑΕ. Για τα πρόσωπα αυτά υποβάλλονται βιογραφικά σημειώματα που θα περιλαμβάνουν διεύθυνση κατοικίας και επαγγελματική απασχόληση τουλάχιστον για την προηγούμενη πενταετία καθώς επίσης και αντίγραφο ποινικού μητρώου και πιστοποιητικό μη κηρύξεως σε πτώχευση. 2.Υποβολή σχεδίου καταστατικού της υπό ίδρυση ΕΑΕ, το οποίο θα πρέπει να περιλαμβάνει τουλάχιστον: α)την ακριβή περιγραφή των υπηρεσιών τις οποίες θα παρέχει η ΕΑΕ προς τα μέλη της. β)τη γεωγραφική έκταση στην οποία δραστηριοποιείται η εταιρία. γ)τις πηγές εσόδων της εταιρίας, δ)αναφορά στη σύνδεση της εταιρίας με Ταμείο Αντεγγύησης η με τυχόν άλλους μηχανισμούς ασφάλισης. ε)τους όρους υπό τους οποίους παρέχονται εγγυήσεις στους μετόχους, μεταξύ των οποίων: -το ανώτατο ποσοστό χορηγούμενης εγγύησης ανά δάνειο, -την επιτρεπόμενη  αναλογία κατεχομένων μετοχών προς το ύψος των παρεχομένων εγγυήσεων, -τις τυχόν απαιτούμενες εξασφαλίσεις, -το ύψος  και τη χρήση των προμηθειών που θα καταβάλλονται για την έκδοση εγγυήσεων, -τις διαδικασίες ελέγχου και  αξιολόγησης των αιτήσεων χορήγησης των εγγυήσεων, -τους όρους άσκησης του δικαιώματος αναγωγής κατά των μετόχων. 3.Υποβολή στην Τράπεζα, της Ελλάδος σχεδίου εσωτερικού κανονισμού  και μελέτης βιωσιμότητας, η οποία θα στηρίζεται στη διερεύνηση τουλάχιστον της αγοράς στην οποία απευθύνεται και θα περιλαμβάνει περιγραφή του προγράμματος δράσης και ανάπτυξης των εργασιών της εταιρείας κατά τα πρώτα πέντε έτη της λειτουργίας της, ιδίως δε: -προσδιορισμό  των  πηγών άντλησης  των κεφαλαίων και πρόβλεψη των εξελίξεων των βασικών λογαριασμών του ισολογισμού, των αποτελεσμάτων και των ταμιακών ροών. -ανάλυση της οργανωτικής δομής της εταιρίας με το σχετικό οργανόγραμμα και τον αριθμό προσωπικού, κα-περιγραφή του λογιστικού σχεδίου, του συστήματος εσωτερικού ελέγχου και των ελεγκτικών λογιστικών διαδικασιών καθώς και του συστήματος πληροφορικής που θα εφαρμοσθεί. -στοιχεία για την προβλεπόμενη εξέλιξη των δεικτών φερεγγυότητας και ρευστότητας, όπως αυτοί ορίζονται στις παραγράφους Β2 και Β3 κατωτέρω, κατά τα 5 πρώτα έτη της λειτουργίας της εταιρίας, (Μετά τη σελ.86,68) Σελ. 86,681 Τεύχος 1413 Σελ. 69 Νέοι χρηματοπιστωτικοί θεσμοί (Ε.Α.Ε.), (Ε.Κ.Ε.Σ.) κ.λπ. 12.Β.η.2 4. Η αίτηση για τη χορήγηση άδειας λειτουργίας καθώς και τα απαιτούμενα δικαιολογητικά στοιχεία υποβάλλονται στην Τράπεζα της Ελλάδος μόνο αφού προηγουμένως το σύνολο του απαιτουμένου αρχικού κεφαλαίου έχει συγκεντρωθεί και ευρίσκεται τοποθετημένο όπως ορίζεται στην παράγραφο 4 του άρθρου 1 του Ν. 2367/95. 5.Οι ΕΑΕ γνωστοποιούν στην Τράπεζα της Ελλάδος τυχόν μεταβολές στα ανωτέρω Α1  - A3 στοιχεία και πληροφορίες βάσει των οποίων χορηγήθηκε η άδεια λειτουργίας τους, εντός 20 το πολύ ημερών από την πραγματοποίηση τους. Β. ΓΕΝΙΚΕΣ ΔΙΑΤΑΞΕΙΣ ΓΙΑ ΤΗ ΛΕΙΤΟΥΡΓΙΑ ΤΩΝ ΕΤΑΙΡΙΩΝ ΑΜΟΙΒΑΙΩΝ ΕΓΓΎΗΣΕΩΝ 1. Προβλέψεις α)Κάθε ΕΑΕ υποχρεούται να τηρεί ελάχιστο ύψος προβλέψεων ίσο με το ποσό κατά το οποίο το αλγεβρικό άθροισμα των ακολούθων στοιχείων δεν καλύπτεται με ισόποση αντεγγύηση Ταμείου Αντεγγύησης. (i)Του ποσού που αντιστοιχεί σε ποσοστό 3% επί του ύψους των εν ενεργεία εγγυητικών επιστολών της, πλέον. (ii)τις τυχόν απαιτήσεις της από καταπτώσεις εγγυήσεων και μείον (iii) το  τυχόν υφιστάμενο υπόλοιπο του συνεγγυητικού κεφαλαίου, που σχηματίζεται από προμήθειες ή εισφορές των εγγυοδοτούμενων μελών κατά τις διατάξεις του καταστατικού της ΕΑΕ. Ως προβλέψεις νοούνται αυτές που έχουν σχηματισθεί με επιβάρυνση των αποτελεσμάτων χρήσεως καθώς και το υφιστάμενο ειδικό αφορολόγητο αποθεματικό του άρθρου 2 παραγρ. 2 του Ν. 2367/95, όχι όμως το υφιστάμενο υπόλοιπο του συνεγγυητικού κεφαλαίου. β)Το προαναφερόμενο ποσοστό 3% επί των εν ενεργεία εγγυήσεων είναι δυνατόν να αναπροσαρμόζεται περιοδικά για κάθε συγκεκριμένη ΕΑΕ, με απόφαση της Τράπεζας της Ελλάδος, ανάλογα με την εξέλιξη του ποσού των καταπιπτουσών εγγυήσεων της ΕΑΕ σε σχέση με το ύψος των εν ενεργεία εγγυήσεών της. 2. Ρευστά Διαθέσιμα α)Καθορίζεται ελάχιστο ύψος ρευστών διαθεσίμων των ΕΑΕ, ως εξής: Τα ρευστά διαθέσιμα κάθε ΕΑΕ, τα οποία ισούνται με το άθροισμα του ταμείου, των επιταγών  εισπρακτέων, των καταθέσεων της σε πιστωτικά ιδρύματα, της τρέχουσας αξίας  των κατεχομένων μεριδίων αμοιβαίων κεφαλαίων διαχείρισης διαθεσίμων και σταθερού εισοδήματος και της ονομαστικής αξίας των κατεχομένων τίτλων του Δη-μοσίου με εναπομένουσα διάρκεια μέχρι και 12 μήνες, δεν πρέπει να υπολείπονται του αθροίσματος. (ί)του εκάστοτε υφισταμένου υπολοίπου  του συνεγγυητικού κεφαλαίου και Σελ. 86,682 Τεύχος 1413 Σελ. 70 (ii)του τμήματος της τυχόν υφισταμένης θετικής διαφοράς μεταξύ του ποσού που αντιστοιχεί στο 3% των εν ενεργεία εγγυήσεων της ΕΑΕ και του υφισταμένου συνεγγυητικού κεφαλαίου, που δεν καλύπτεται με αντεγγύηση Ταμείου Αντεγγύησης. β) Το ανωτέρω ποσοστό 3% επί των εν ενεργεία εγγυήσεων είναι δυνατόν να αναπροσαρμόζεται περιοδικά για κάθε συγκεκριμένη ΕΑΕ με απόφαση της Τράπεζας της Ελλάδος, ανάλογα με την εξέλιξη του ποσού των καταπιπτουσών εγγυήσεων σε σχέση με το ύψος των εν ενεργεία εγγυήσεών τους. 3. Συντελεστής Φερεγγυότητας Καθορίζεται ελάχιστος συντελεστής φερεγγυότητας 10% για κάθε ΕΑΕ ο οποίος υπολογίζεται ως ποσοστό που προκύπτει από το κλάσμα α)με αριθμητή τα ίδια κεφάλαια της ΕΑΕ προσαυξημένα κατά το ποσό που οι σχηματισμένες προβλέψεις της υπερβαίνουν το ελάχιστο ποσό που καθορίζεται στην παραγρ. Β1 ανωτέρω ή μειωμένα κατά το ποσό που οι σχηματισμένες προβλέψεις υπολείπονται του  ελάχιστου αυτού ποσού. Ως ίδια κεφάλαια νοούνται το μετοχικό κεφάλαιο, τα πάσης φύσεως αποθεματικά (με εξαίρεση το ειδικό αφορολόγητο αποθεματικό του άρθρου 2 παραγρ. 2 του Ν.2367/95 και το συνεγγυητικό κεφάλαιο), καθώς και το υπόλοιπο των μη διανεμηθέντων κερδών μείον τις τυχόν συσσωρευμένες ζημίες. 12.Β.η.2 Νέοι χρηματοπιστωτικοί θεσμοί (Ε.Α.Ε.), (Ε.Κ.Ε.Σ.) κ.λπ. β)με παρονομαστή το σύνολο του σταθμισμένου ενεργητικού και των εκτός ισολογισμού στοιχείων (εν ενεργεία εγγυητικές, κ.λπ.) υπολογιζόμενο σύμφωνα με τις διατάξεις της ΠΔ/ΤΕ 2054/92, όπως ισχύει, αφαιρουμένων από το σύνολο αυτό (ί)του ελάχιστου ποσού προβλέψεων, υπολογιζόμενου σύμφωνα με την παράγραφο Β1 ανωτέρω και (ii) ποσού που αντιστοιχεί σε ποσοστό 80% του καλυπτόμενου με αντεγγύηση Ταμείου Αντεγγύησης τμήματος των ενεργεία εγγυήσεων. 4.Δεν επιτρέπεται στις ΕΑΕ να χορηγούν δάνεια ή άλλου είδους πιστωτικές  διευκολύνσεις προς τους μετόχους τους. 5.Δεν επιτρέπεται η τοποθέτηση των διαθεσίμων των ΕΑΕ σε μετοχές και λοιπούς τίτλους μεταβλητής απόδοσης, εκτός από μερίδα αμοιβαίων κεφαλαίων σταθερού εισοδήματος και διαχείρισης διαθεσίμων. 6.Τα στοιχεία που απαιτούνται για την άσκηση της εποπτείας, για την επάρκεια των προβλέψεων και της ρευστότητας θα υποβάλλονται από τις ΕΑΕ στην Τράπεζα της Ελλάδος μέχρι την 20η εκάστου μηνός και θα αναφέρονται σε αντίστοιχους λογαριασμούς (κωδικούς αριθμούς και τίτλους) με αυτούς του Κλαδικού Λογιστικού Σχεδίου των Τραπεζών, Τα στοιχεία  για τον  υπολογισμό του συντελεστή φερεγγυότητας θα υποβάλλονται εντός του μηνός Σεπτεμβρίου όσον αφορά το Α' ημερολογιακό εξάμηνο κάθε έτους  και εντός του μηνός Απριλίου όσον αφορά το Β' ημερολογιακό  εξάμηνο του εκάστοτε προηγούμενου έτους. 7.Ανατίθεται στη  Γενική  Επιθεώρηση Τραπεζών της Τράπεζας της  Ελλάδος ο έλεγχος και η εποπτεία των ΕΑΕ, κατά τις διατάξεις του Ν. 2367/95. Από τις διατάξεις της παρούσας Πράξης δεν προκύπτει δαπάνη σε βάρος του Κρατικού Προϋπολογισμού.